Diari Oficial de la Generalitat Valenciana


Sumari del DOGV 9982, del 13-11-2024 (2024/11908)

EXTRACTE de la Resolució de 30 d'octubre de 2024, de la convocatòria de subvencions per a l'any 2024 per a subvencions destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9982

Data del DOGV
:   13-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11697

CVE
:   NMNX-G-6909-39986

Data del document
:   11-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Extracte

Anàlisi jurídica

 Descriptors 

:   * ajuda pública
    * patrimoni cultural
    * protecció del patrimoni

BDNS (identif.): 794869.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/794869>)

*Primer. Persones beneficiàries*

a) Els ajuntaments de la Comunitat Valenciana.

b) Fundacions, associacions i entitats sense ànim de lucre no incloses en l'àmbit subjectiu previst en l'article 2 de la Llei 40/2015, d'1 d'octubre, del règim jurídic del sector públic, que entre els seus fins realitzen activitats destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat, o inclòs en el Registre de bones pràctiques de salvaguarda a la Comunitat Valenciana, que siguen titulars del bé i/o de l'òrgan de la seua gestió. Per a això, hauran d'acreditar esta finalitat en els seus estatuts, per la qual cosa juntament amb la sol·licitud s'haurà d'aportar la documentació que acredite el compliment del que s'indica en este punt.

*Segon. Objecte i àmbit d'aplicació*

Convocar, en règim de concurrència competitiva, ajudes per a les activitats destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat o inclòs en el Registre de bones pràctiques de salvaguarda dins de l'àmbit de l'actuació de la conselleria competent en matèria de cultura realitzades entre l’1 de gener del 2024 i la data de finalització de presentació de les sol·licituds. Les activitats subvencionables, d'acord amb l'objecte i les finalitats anteriorment enunciats, són les següents:

a) Organització de trobades, seminaris i congressos en matèria de patrimoni mundial o immaterial de la humanitat a la Comunitat Valenciana.

b) Publicacions l'objecte de les quals siga facilitar informació sobre els béns inclosos en la Llista del patrimoni mundial o immaterial de la humanitat de la Comunitat Valenciana.

c) Organització d'exposicions i altres accions de difusió dirigides a afavorir el coneixement del patrimoni mundial o immaterial de la humanitat a la Comunitat Valenciana.

*Tercer. Bases reguladores*

Orde 11/2017, de 31 de març, de la Conselleria d'Educació, Investigació, Cultura i Esport (DOGV 8016, 06.04.2017), per la qual s'aproven les bases reguladores de la concessió de subvencions destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat o inclòs en el Registre de bones pràctiques de salvaguarda.

*Quart*. Quantia

L'import total d'estes ajudes és de 63.250 euros, que serà satisfet a càrrec de la línia de subvenció S0374, ajudes per a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat, del pressupost de la Generalitat per a 2024, del programa 454A00 Patrimoni artístic, museus i arts plàstiques.

*Quint. Termini i lloc de presentació de sol·licituds*

Les sol·licituds es presentaran en el termini de deu dies hàbils comptats a partir de l’endemà de la publicació de la convocatòria en el *Diari Oficial de la Generalitat Valenciana*.

El model de la sol·licitud i els annexos estaran disponibles en l'espai web <https://cutt.ly/qwmuqlg>  i es dirigiran a la Conselleria de Cultura, Educació, Universitats i Ocupació, Direcció General de Patrimoni Cultural. Les sol·licituds de subvenció únicament es podran presentar de manera telemàtica i es formalitzaran segons els models que figuren en l'adreça d'internet que s'indica amb l'URL següent: <https://cutt.ly/ewmujdf>  firmada per la persona representant de l'entitat sol·licitant.

Per a poder tramitar telemàticament la sol·licitud es disposarà de certificat digital, bé siga de l'entitat, de la persona que ocupe la presidència de l'entitat o de qui n'assumisca la representació davant la Generalitat Valenciana, tot això de conformitat amb les instruccions previstes en la pàgina web de l'Agència de Tecnologia i Certificació Electrònica (ACCV) www.accv.es.

La sol·licitud ha d'ajustar-se al que indica l'article 4 de l'Orde 11/2017, de 31 de març, de la Conselleria d'Educació, Investigació, Cultura i Esport (DOGV 8016, 06.04.2017), per la qual s'aproven les bases reguladores de la concessió de subvencions destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat o inclòs en el Registre de bones pràctiques de salvaguarda.

La convocatòria a la qual fa referència el present extracte pot consultar-se en el DOGV i en la pàgina web: <https://sede.gva.es/va/inicio/procedimientos?id_proc=16898>

  

València, 11 de novembre de 2024

Marta Alonso Rodríguez

Directora general de Patrimoni Cultural